Catedral de Tarragona

context: En origen es tractava d'una de les dependències de la canònica, l’antiga Aula Capitular, que es va construir a l’inici del segle XIII amb planta quadrangular i es va cobrir amb una volta de canó apuntada. La façana conserva la porta d'accés amb finestres geminades a ambdós costats. L'any 1330 l'arquebisbe Joan d'Aragó va concedir al paborde Guerau de Rocabertí i la seva germana llicència per obrir la capçalera i construir-hi un absis de planta poligonal, transformat l’àmbit en una capella que es va dedicar a l’Eucaristia, per això es denomina del Corpus Christi. A l'absis destaca la clau de volta, amb Crist en Majestat, així com el grup de l'Anunciació i els quatre símbols del Tetramorf sobre capitells decorats amb temes vegetals. Les onze imatges de pedra policromada que decoren els murs, col·locades damunt de mènsules decorades, són de la primera meitat del segle XIV i representen diversos sants i apòstols.
qas: answers: text: segle XIII
question: Quan es va construir l'Aula Capitular?

answers: text: quadrangular
question: Com era la planta?

answers: text: la porta d'accés
question: Què conserva la façana?

answers: text: poligonal
question: Com era l'absis que hi van construir?

answers: text: la clau de volta
question: Què destaca l'absis?

context: Inicialment dedicada a santa Úrsula i les Onze Mil Verges, fou construïda entre 1340 i 1344 sota el mecenatge de l'arquebisbe Arnau de Sescomes, que està enterrat al paviment de la capella. La va fer construir per honrar les relíquies de santa Úrsula i d'altres verges donades pel seu predecessor, l'arquebisbe Joan d'Aragó. Coberta amb volta estrellada, la decoració escultòrica es distribueix a les setze claus de volta i a les mènsules i es completa amb diverses imatges de verges, col·locades en parelles. A les mènsules de l'arc de l'entrada es representen els evangelistes escrivint, acompanyats amb els seus respectius símbols. A l'interior les mènsules representen dos homes i dues dones llegint uns llibres, aquests personatges no es tracten de sants sinó que podrien ser familiars de l'arquebisbe Sescomes.[19] A les claus de volta estan representades efígies dintre de medallons; a les tres principals la Coronació de la Mare de Déu, sant Miquel i santa Tecla. Als murs laterals hi ha fragments de pintures murals amb busts de les santes titulars. Les pintures, les escultures i els vitralls originals van quedar molt afectats per les destrosses de la invasió napoleònica, a l’inici del segle xix. Vers 1820 es va dedicar a baptisteri i s’hi va col·locar la pila baptismal de marbre proconès, d’una sola peça, que sembla tractar-se d'una font romana reaprofitada.[20]
qas: answers: text: a santa Úrsula i les Onze Mil Verges
question: A qui la van dedicar inicialment?

answers: text: Arnau de Sescomes
question: Qui esta enterrat al paviment de la capella?

answers: text: els evangelistes
question: Qui és representat a les mènsules de l'arc d'entrada?

answers: text: familiars de l'arquebisbe
question: Qui podrien ser dels dos homes i les dues dones que llegeixen?

answers: text: efígies
question: Què hi ha als medallons de les claus de volta?

context: Les rosasses dels costats nord i sud del transsepte presenten importants diferències, degudes a les múltiples intervencions fins a època recent. Són obra del Mestre de Sant Silvestre, que també va treballar a la catedral de Barcelona. A la rosassa sud es representa la Mare de Déu amb l'Infant entronitzats. A la rosassa nord es representa la Resurrecció de Crist a l'òcul central, a partir del qual es distribueixen setze plafons radials amb ornamentació geomètrica, motius florals i l'escut de la seu. A la part ampla d'aquests plafons es mostra, a cadascun, un cap d'un personatge, segurament un apòstol.
qas: answers: text: múltiples intervencions
question: Què s'hi ha fet a les rosasses?

answers: text: del Mestre de Sant Silvestre
question: De qui són obra??

answers: text: la Mare de Déu amb l'Infant
question: Qui hi ha representat a la rosassa sud?

answers: text: la Resurrecció de Crist
question: Què hi ha representat a la rosassa nord?

answers: text: de la seu
question: D'on és l'escut que hi ha representat?

context: Recolza damunt d’un sòcol de pedra calcària policromada que mostra temes vegetals entrellaçats amb figures infantils i d’animals i que es completa amb els escuts dels arquebisbes Dalmau de Mur i Pere Sagarriga i de Pau. L'element més destacat del retaule és la predel·la. D'alabastre policromat i daurat, s’hi representen amb expressiva minuciositat sis escenes de la vida i del martiri de santa Tecla, a ambdós costats del tabernacle central, on es mostra Crist Sofrent amb Maria, sant Joan, Nicodem i Josep d’Arimatea. Les escenes dedicades a santa Tecla estan protegides per petits dossers i les separen muntants en forma de figures de santes. El fons de les escenes és de vidre blau fosc. A quatre dels episodis representats al frontal romànic de l'altar major (predicació de Pau a Iconi amb Tecla que l’escolta; el foc que ataca els botxins i respecta la santa; Tecla al fos de les feres amansides; la santa al bassal de les serps) se n'hi afegeixen dos més. Un és el de l'últim suplici de la santa, quan, estant lligada a toros braus i a punt de ser esquarterada, es trenquen els lligams i queda lliure. L'altre narra la invenció o troballa miraculosa del braç de santa Tecla, del qual procediria la relíquia insigne regalada pel rei de l'Armènia Menor a l'Església de Tarragona per mediació del rei Jaume II, l’any 1321. El cos superior conté dotze plafons amb relleus, dedicats a la representació dels Set Goigs de la Mare de Déu i de cinc de les Hores de la Passió de Crist. Les imatges centrals, protegides per alts pinacles, representen la Mare de Déu amb el Nen, flanquejada per santa Tecla i sant Pau.[16]
qas: answers: text: la predel·la
question: Quin element destaca en el retaule?

answers: text: D'alabastre
question: De què està feta?

answers: text: per petits dossers
question: Amb què estan protegides les escenes dedicades a santa Tecla?

answers: text: a l'Església de Tarragona
question: A qui va regalar la relíquia el rei de l'Armènia Menor?

answers: text: pinacles
question: Què protegeix les imatges centrals?

context: A les sales de pas cap a l'actual Sala Capitular s'exhibeixen obres dels segles XVI al XIX. A la primera sala destaca, al mur de la dreta, la taula amb la Nativitat, del Mestre de Cabanyes, dels inicis del segle XVI. També sobresurt una col·lecció de beneiteres de plata del segle XVIII a les vitrines que toquen al mur de l'esquerra. A la sala següent s'exhibeixen, entre altres obres, alguns extraordinaris exemples de l’argenteria litúrgica del Tresor de la Catedral, com el reliquiari del canonge Guillem Bertran, del final del segle xv, la creu de l’arquebisbe Cardona, dels segles XV-XVI, o la custòdia processional modernista de Bernardí Martorell, del  la vitrina mural de la dreta.
qas: answers: text: del Mestre de Cabanyes
question: De qui és obra la taula amb la Nativitat?

answers: text: beneiteres de plata
question: Què sobresurt a les vitrines?

answers: text: del canonge Guillem Bertran
question: De qui és el reliquiari hi podem trobar?

answers: text: XV-XVI
question: De quins segles és la creu de l'arquebisbe Cardona?

answers: text: modernista
question: De quin estil és la custòdia processional?

context: Santa Tecla d’Iconi és titular de la Catedral i patrona de la ciutat de Tarragona. Aquesta capella es va construir per acollir la relíquia insigne de la santa. El projecte es deu a l'arquebisbe Manuel de Samaniego i Jaca (1741-1748), però no es va poder portar a terme fins a les prelatures dels arquebisbes Jaume Cortada i Bru (1753-1762) i Juan Lario y Lancis (1764-1777). Les obres es van iniciar en 1760, sota la direcció de l'arquitecte Josep Prat i Delorta i van finalitzar en 1775. El seu disseny segueix les pautes del classicisme acadèmic. Cal destacar l'ús de materials nobles, com ara el jaspi de Tortosa i el marbre blanc. Els relleus, amb la glorificació de santa Tecla i passatges de la seva vida, i les escultures, amb les virtuts cardinals —de reminiscència berniniana—, són obra de Carles Salas. La reixa, contemporània a la capella, és obra d’Onofre Camps.
qas: answers: text: Santa Tecla
question: Qui és la patrona de Tarragona?

answers: text: per acollir la relíquia
question: Per a què es va construir la capella?

answers: text: Manuel de Samaniego i Jaca
question: A qui es deu el projecte?

answers: text: 1760
question: Quan es van iniciar les obres?

answers: text: Josep Prat i Delorta
question: Quin arquitecte va dirigir les obres?